ПРОЕКТ!



О Б Щ И Н А Р И Л А

ОБЩИНСКА АДМИНИСТРАЦИЯ - гр. РИЛА

**ЧАСТ ПЕТА**

**ПЛАН**

**ЗА ЗАЩИТА ПРИ СНЕГОНАВЯВАНИЯ И ОБЛЕДЯВАНИЯ**

**гр. Рила**

**2019 год.**

**1. Цел на плана.**

Осигуряване на ефективно и ефикасно управление на риска от снегонавявания и обледяване чрез партньорство и по-добра координация. Укрепване на връзките и взаимодействието между институциите, ведомствата, организациите и други участващи в защитата от снегонавявания и обледяване на територията на общината.

 Свеждане до минимум неблагоприятното въздействие на опасностите върху човешкия живот, социалната и икономическата структура на общности, инфраструктура, собственост и природната среда. Ангажираност на компетентните местни власти, териториалната администрация и териториалните звена на централната администрация на изпълнителната власт, службите за спешно реагиране, доставчиците на основни стоки/услуги, юридически лица, включително юридически лица с нестопанска цел, и други, имащи отношение към намаляването на риска от снегонавявания и обледяване на територията на община Рила и област Кюстендил.

 Създаване на оптимална организация за координиране на действията при организиране и провеждане на дейностите за свеждане до минимум на опасностите от снегонавявания и обледяване.

Определяне на задълженията на отговорните лица и институциите при изпълнението на задачите им за ликвидиране на последствията от снегонавявания и при възстановяване на нормалния ритъм на живот.

Изпълнението на целите се осъществява при абсолютно спазване на основните принципи на защитата при бедствия, а именно:

* Право на защита на всяко лице.
* Предимство на спасяването на човешкия живот пред останалите дейности по защитата.
* Публичност на информацията за рисковете от бедствия и за дейностите на органите на изпълнителната власт по защитата при бедствия.
* Приоритет на превантивните мерки при осигуряване на защитата.
* Отговорност за изпълнението на мерките за защита.
* Поетапно предоставяне на сили и ресурси за защита.

**2. Обхват на плана.**

Планът за защита при снегонавявания и обледяване обхваща планиране на действията и задачите, които е необходимо да бъдат изпълнени от Общинския щаб за изпълнение на Общинския план за защита при бедствия и частите на ЕСС с цел ефективно реагиране и се отнася за територията на община Рила.

 **3. Описание на ситуацията.**

 **3.1. Сценарии на вероятни събития и потенциални последствия**.

Опасните явления свързани със зимния сезон са ниските температури, снежни виелици и бури, заледяванията и обледяванията. През зимния сезон рязката промяна на температурата довежда до обилни снеговалежи, съпроводени със силен вятър и образуването на трайна дебела снежна покривка. Създават се предпоставки за образуване на преспи, затрупване на превозни средства, блокиране на пътища, затруднена доставка на стоки и извършване на услуги, обледеняване на електропроводи и откритите съобщителни съоръжения. Част от населените места могат да останат изолирани и с нарушено електро и водоснабдяване, вследствие на скъсани електропроводи. Създава се бедствена ситуация.

Снежната буря е снеговалеж съчетан със силен вятър, при което се отнася и натрупва голямо количество сух сняг в отделни зони. Явлението възниква при температура на въздуха под 0°С, при снеговалеж и скорост на вятъра над 5 м./сек. Най-често снежни бури се формират през месеците декември, януари и февруари. Образуват се навети преспи по пътищата, което силно затруднява или прави невъзможни транспортните връзки между отделните селища.

Заледявания се получават, когато при понижаване на температурата под 0°С замръзват размекнат сняг или дъжд. В резултат на заледяванията се нарушава нормалното движение на транспортните средства и се създава реална опасност от създаване на пътно–транспортни произшествия. Възниква опасност от множество подхлъзвания и падания на хора (особено възрастни) съпроводени с чести счупвания на крайниците. При циклично топене и замръзване под стрехите на сградите и съоръженията се образуват висулки, които при откъсване могат да предизвикат нещастни случаи.

 Снежните виелици и обледяванията могат да разрушат въздушно-кабелни комуникации, да блокират пътищата и да поставят в рискова ситуация живота на много хора. При обилни снеговалежи със силен вятър и рязко спадане на температурата на въздуха са възможни обледявания на електропроводната, съобщителна мрежа и заледяване на пътната мрежа.

**3.2. Описание на зоната/зоните, които се очаква да бъдат засегнати от специфичната опасност и география на района на територията на община Рила.**

Електропреносната мрежа на Р. България е проектирана да издържа на въздействието на следните максимални стойности на климатичните фактори:

• максимална скорост на вятъра - до 35 м/сек (126 км/час);

• дебелина на ледената обвивка при заледен проводник - до 40 мм;

• минимална температура на въздуха – -30˚С;

• максимална температура на въздуха - +40˚С.

Комбинацията от няколко климатични фактора със стойности над оразмерителните, представлява бедствена ситуация. За експлоатацията на електропроводи високо напрежение екстремална е комбинацията между обледеняване на проводниците и силен вятър. Обледяването се наблюдава при първоначален валеж от дъжд и температура от 0 до -5˚С, с последващо рязко падане на температурата на околната среда и преминаване на валежа от дъжд в сняг.

Обилните снеговалежи, снежните бури и заледявания оказват влияние и върху експлоатацията на общинската и републиканска пътна мрежа на територията на цялата община.

Основните дейности по зимно поддържане на пътната мрежа включват подготвителни работи, снегозащита, снегопочистване и обезопасяване на пътищата против хлъзгане и се извършват от Агенция "Пътна инфраструктура**" –** Областно пътно управление – Кюстендилза републиканските пътища извън границите на урбанизираните територии и платната за движение на републиканските пътища в границите на селата и селищните образувания, и от съответните общини за общинските пътища, тротоарите, паркингите, осветлението и крайпътното озеленяване извън платното (платната) за движение на републиканските пътища в границите на селата и селищните образувания, както и републиканските пътища в границите на градовете.

Дейностите по зимно поддържане се изпълняват в съответствие с разработени Планове за зимно поддържане, които включват необходимата информация, гарантираща експлоатацията на пътищата при зимни условия.

За справяне при възникване на бедствена ситуация се разработва оперативен план за действия при утежнени зимни условия. Същият се съставя от Областното пътно управление, съвместно с фирмите, ангажирани със зимното поддържане, съгласувано с органите на пътната полиция и областните дирекции на ГД ПБЗН и областен управител. Същият действа при обявено бедствено положение в областта и/или община.

**3.3. Уязвими обекти.**

 На територията на общината най-често непроходими поради снегонавявания са следните направления от пътната мрежа:

* В участъка от с. Стоб, община Кочеринова до гр. Рила;
* от гр. Рила до с. Смочево;
* от гр. Рила до с. Падала;
* от гр. Рила до н. м. Рилски манастир.

Снабдяването на хранителни продукти от първа необходимост ще се затрудни чувствително.

**3.4. Демографски характеристики – разпределение и гъстота на населението в района, уязвими групи от него.**

 Уязвими от опасните явления през зимния сезон са жителите от общината. В резултат на заледяванията се нарушава нормалното движение на транспортните средства и се създава реална опасност от създаване на пътно – транспортни произшествия. Възниква опасност от множество подхлъзвания и падания на хора (особено възрастни) съпроводени с чести счупвания на крайниците. При екстремно ниски температури се спират учебните занимания. При циклично топене и замръзване под стрехите на сградите и съоръженията се образуват висулки, понякога с дължина над 0,5 метра, които при откъсване могат да предизвикат нещастни случаи.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Община | Общовсичко | Общомъже | Общожени | Всичковградовете | В градоветемъже | В градоветежени | В селатавсичко | В селатамъже | В селата жени |
| Рила | 2 610 | 1 276 | 1 334 | 2 217 | 1 081 | 1 136 | 393 | 195 | 198 |

**3.5. Стопански дейности в района.**

 В структурата на икономиката на Община Рила водещо място заема  секторът на услугите с дял около 54%, индустрията с 36% и селското стопанство - 10%.

 Икономическата среда е представена по – подробно в т. 1.3 в Раздел II – Профил на риска от Основния план.

 **4. Приети условия за планиране, основани на описаните ситуации:**

* Среден брой засегнати жители, с малка вероятност за човешки жертви.
* Участъци с нарушена транспортна и техническа инфраструктури.
* Опасност от снежни преспи, заледявания и обледявания и др.

 За ефективното управление на рисковете от снегонавявания и обледяване е изготвена оценка на риска за потенциално опасните участъци на територията на община Рила, съгласно ***Приложение №1*** на Плана за защита при снегонавяване и обледяване. В приложението с числови стойности са определени кои опасности и рискове са значими и управлението на кои рискове следва да бъде с приоритет. Това е от основно значение за правилно насочване на подходящите ресурси и усилия за превенция, готовност, реагиране и възстановяване.

**5. Последователност на действията.**

**5.1. Оперативна готовност.**

* **Предупреждение и оповестяване.**

Ранното предупреждение и оповестяването на органите на изпълнителната власт и на населението при бедствия се определят с Наредбата за условията и реда за функциониране на националната система за ранно предупреждение и оповестяване на органите на изпълнителната власт и населението при бедствия и за оповестяване при въздушна опасност, приета с ПМС № 48 от 1.03.2012 г. (Обн. ДВ, бр. 20 от 2012 г.).

Дежурният в РСПБЗН, оперативният дежурен на РУ на МВР, дежурните по Общински съвети за сигурност получават информация за мястото на снегонавяване и заледяване и има ли пострадали и я обменят помежду си. Информацията може да бъде получена от ЕЕНСП -112, свидетели и др.

Силите на общинско ниво са показани в ***Приложение*№ 5** **към РАЗДЕЛ VIII – ПРИЛОЖЕНИЯ към Основния план.**

При необходимост се оповестява и Общинския щаб за изпълнение на Общинския план за защита при бедствия, по заповед на Кмета или Началника на РСПБЗН. Оповестяването на Щаба се извършва съгласно схема ***Приложение№ 4*** **към РАЗДЕЛ VIII – ПРИЛОЖЕНИЯ към Основния план.**

* **Време за привеждане в готовност.**

 Дежурните екипи на РСПБЗН, РУ на МВР, ЦСНМП, поддържат постоянна оперативна готовност и работят на непрекъснат сменен режим.

 Времето за привеждане в готовност на останалите структури в работно време е Ч+30 минути, а в извън работно време Ч+60 минути.

* **Предупреждение и оповестяване на населението.**

 При снегонавявания и обледяване населението в общината се информира за развитието на ситуацията, за предприетите от изпълнителната власт защитни мерки и получава указания за поведение и действие чрез средствата за масова информация.

 **5.2. Ред за активиране на плана и обявяване на „Бедствено положение“.**

Кмета обявява със заповед за цялата или за част от територията на общината бедствено положение при условие че се случва, случило се е или има опасност от снегонавявания и обледяване. С обявяването на бедствено положение се въвежда Общинския план за защита при бедствия.

 Областният управител обявява бедствено положение в случаи когато мащабът на бедствието надхвърля възможностите за справяне с наличните сили и средства на ЕСС на общинско ниво и са необходими допълнителни ресурси. Съответният Кмет на засегнатата община може да поиска от Областния управител обявяване на бедствено положение, когато не могат да бъдат обезпечени дейностите по защитата на населението в случай на опасност или възникване на бедствие чрез изпълнението на Общинския план за защита при бедствия.

При въвеждане на Областния план за защита при бедствия управлението преминава на областно ниво. Общинският щаб за изпълнение на Общинския план за защита при бедствия в засегнати територии продължава да изпълняват своите функции и задължения, като координацията и управлението на силите и средствата на ЕСС се осъществява на областно ниво от Областния управител и Щаба за изпълнение на Областния план за защита при бедствия.

 **5.3. Определяне на защитни действия.**

* **Анализиране на заплахата.**

Извършва се оценка на характера на пораженията.Последствия – материални загуби, влошаване на условията на живот, загуба на комфорт на обитаване в сграден фонд, увреждане на здравето на хората и дори човешки жертви, загуба на земеделски култури, увреждане на околната среда – влошаване на качеството на отделните компоненти, тяхното унищожаване, нарушение на стабилността на Геосистема.

* **Избор на защитни действия.**

На базата на предварителната оценка са определени рисковете от възникналите снегонавявания и обледяване, известен е броя на населението, което ще бъде застрашено:

- планирани са мероприятията по оповестяването им, извеждане на хора и техника от районите със снегонавявания и др.;

- създадена е организация за оказване на медицинска помощ на нуждаещите се;

- осигурени са необходимите запаси от материални средства.

* **Определяне на предупреждението за населението.**
* Ограничаване движението на МПС в най-конфликтните участъци;
* При необходимост затваряне на движението на участъци от пътната мрежа;
* Организиране снабдяване със стоки от първа необходимост;
* Организиране транспортиране на болни до лечебни заведения;
* Информиране на населението за възникналата обстановка;

- Осигуряване на електрозахранване и водоснабдяване на засегнатите населени места.

Електропреносните и електроразпределителните дружества на територията на областта, информират за готовността на аварийните им екипи за работа при зимни условия;

* **Определяне на план за действие.**

В зависимост от мащабите на засегнатите участъци, Кмета може да възложи на членове на Щаба изпълнението на определени функции по планиране и логистика, като сформира съответни секции и техни ръководители.

**5.4**. Предупреждение и оповестяване на населението.

 За целите на оповестяването ще се използват:

- Мрежите на обществените далекосъобщителни оператори;

- Планираните обособени радиомрежи и радионаправления;

- Кабелни и мобилни далекосъобщителни оператори*.*

Поради факта, че към настоящия момент не е изградена системата за ранно предупреждение на населението, то се известява по средствата за масово осведомяване.

 За оповестяване на населението могат да се използват и други съществуващи технически средства (местни радиоуредби и жични радиофикационни мрежи, мобилни сирени и други средства за информация).

**5.5. Изпълнение на защитни дейности.**

Дейностите по защитата при снегонавявания и заледявания и отговорните структури за изпълнението им са посочени в **Таблица 1.**

**Таблица 1**

|  |  |
| --- | --- |
| Функции/задачи | Отговорни структури |
| **Провеждане на спасителни работи.** |  |
| Извличане на пострадали и закъсали автомобили. Оказване на първа медицинска помощ, като при необходимост пострадалите се евакуират в МБАЛ за временно настаняване и оказване на специализирана медицинска помощ. | ЦСНМП, БЧК, РСПБЗН, ДФ |
| Осигуряване на стоки от първа необходимост и лекарства на откъснатите населени места. | Кметове на общини, РЗИ, БЧК, ДСП, В и К |
| Осигуряване на обществения ред, регулиране на движението.  | РУ на МВР |

**За гр. Рила с приоритет са:**

* основни улици, осигуряващи функциониране на градски и междуградски транспорт, специализирани автомобили РС „Пожарна безопасност и защита на населението”, полиция, спешна медицинска помощ, снабдяване на търговската мрежа – ул. „Спортела“, ул. „Св. Иван Рилски“, ул. „Д-р Стойчев“, ул. „Димо Хаджидимов“, ул. „Септемврийска“, ул. „Васил Демиревски“ и ул. „Аверкий Попстоянов“;
* обществени сгради с административно значение от структури на изпълнителната власт – Общинска администрация – гр. Рила, РУ - Рила, РС ПБЗН – Рила, ДПП „Рилски манастир“, ДГС „Рилски манастир“ и НЧ „Христо Ботев 1898“;
* обществени сгради с хуманитарно значение - ЦСНМП, ОУ „Аверкий Попстоянов“, ОДГ

„Д-р Тодора Миладинова“ и Звено „Социални услуги в общността“.

**5.6. Изпълнение на дейности по възстановяване и подпомагане.**

За изпълнение на дейностите по възстановяване и подпомагане е необходима оценка на първоначалните нужди и щетите.

* инфраструктура – услуги като електричество, вода, транспорт и др.;
* здравеопазване;
* поражения за икономиката – прекъсване на нормалната стопанска дейност;
* околна среда – оценка на безопасността и статуса.

Оценката се извършва на база събраната информация от ръководителя на операциите в процеса на реагирането, дежурния в РСПБЗН, оперативният дежурен на РУ на МВР, дежурните по Общински съвет за сигурност, членовете на Щаба за изпълнение на Общинския план за защита при бедствия, проверени сигнали от населението на ЕЕНСП 112, комисии за оценка на щетите и др.

**6. Организация и разпределение на отговорностите при снегонавявания и обледяване.**

**6.1. Задължения на Кмета на Община Рила.**

 При възникване на бедствия на територията на общината, Кмета на Община Рила:

* координира спасителните и неотложните аварийно-възстановителни работи;
* свиква Щаба за изпълнение на общинския план за защита при бедствия;
* може да обяви бедствено положение на територията на общината;
* извършва обмен на информация с Оперативния център на Министерството на вътрешните работи в Областта;
* може да привлича юридически и физически лица за предоставяне на лична или материална помощ в съответствие с възможностите им;
* може да включва в дейностите по защитата и създадените доброволни формирования;
* може да поиска координация от Областния управител;
* организира и координира временното извеждане и предоставя неотложна помощ на пострадалите лица;
* организира и координира предоставянето на възстановителна помощ на населението при бедствия;
* организира и контролира извършването на неотложни възстановителни работи при бедствия.

**6.2. Общинския щаб за изпълнение на Общинския план за защита при бедствия (Щаба).**

 Със Заповед № РД-01-04-304/25.10.2017 г., е създаден Общински щаб за изпълнение на общинския план за защита при бедствия. В заповедта са определени основните задачи, начините за оповестяване, работното място, време за явяване след оповестяване на членовете на Щаба.

 Дейността на Щаба се заключава в следното:

* създаване на организация по своевременно набиране, анализиране и обобщаване на информация за създалата се обстановка при възникване на бедствия и аварии;
* проследяване и анализиране на възникналата бедствена ситуация;
* изработване на необходимите разчети и вземане на решения;
* довеждане до знанието на подчинените структури на приетото решение;
* отдаване на необходимите разпореждания за изпълнението на решението на Щаба.

**Заповед на Кмета на Община Рила за определяне на личния състав на Общински щаб за изпълнение на Общинския план за защита при бедствия *- Приложение № 3 към РАЗДЕЛ VIII – ПРИЛОЖЕНИЯ* от Основния план.**

* **Доброволни формирования.**

На територията на община Рила има изградено едно доброволно формирование „РИЛСКИ ОРЛИ“ към Община Рила с численост – 5(пет) доброволеца.

6.3. Задължения на ръководителите на общинските структури на ЕСС.

Основните задачи и отговорности на звената, службите и др. съставни части на Единната спасителна система при бедствия са разпоредени в чл. 19 от Закона за защита при бедствия. При снегонавявания и обледяване задълженията на отделните ръководители на структурите на ЕСС в общината по изпълнението на тези задачи се свеждат до следното:

* **Районна служба “Пожарна безопасност и защита на населението” – Рила**.

В изпълнение на задачите си Районна служба „Пожарна безопасност и защита на населението“ осъществява:

* пожарогасителна дейност;
* аварийно-спасителна дейност;
* държавен противопожарен контрол;
* превантивна дейност;
* научно приложна и експертна дейност;
* информационно аналитична дейност;
* разрешителна и контролна дейност на търговци, извършващи пожарогасителна или аварийно-спасителна дейност или противопожарно обследване на обекти;
* **Органи по опазване на обществения ред – РУ – гр. Рила към ОД на МВР – гр. Кюстендил.**
* охрана на обществената и частната собственост в бедстващите райони;
* поддържане на проходи в районите, пострадали при бедствие с цел осигуряване на маршрути и условия за въвеждане на формирования на спасителни екипи от съставните части на Единната спасителна система;
* съдействие на медицинските екипи при оказване на първа помощ на пострадали и установяване самоличността на загиналите;
* контрол по спазване на безопасността на движение при транспортиране на стоки от първа необходимост, медикаменти и други към засегнатите и отцепени райони;
* осигуряване на изолирането на райони (квартали) и осигуряване на пропускателен режим при налагане на забрана за движение;
* осигуряване на реда и безопасността при евакуиране на населението и разсредоточаване на материалните ценности от бедстващите райони;
* активни мерки за пресичане на възможна паника и безпорядък, своевременно разкриване на криминални престъпления, борба с мародерствата и пресичане на нарушения на обществения ред.

**6.4. Задължения на юридическите и физическите лица**

 Задълженията на физическите и юридическите лица са разпоредени в раздел II от Закона за защита при бедствия.

 **7. Ръководство и координация.**

Организирането на взаимодействието между основните и допълнителни звена на ЕСС се осъществява от Общинския щаб, съобразно поставените задачи от Кмета. Координацията на действията се осъществя непосредствено от Заместник-кмета или от упълномощен от Кмета член на Щаба.

При обявяване на „бедствено положение“ ръководителят (Кмета) възлага на членове на щаба изпълнението на определени функции (планиране, операции, логистика), като сформира съответни секции и техни ръководители.



Разпореждане за създаване на група за действие в определен район на поражение се отдава от Кмета на общината. Набелязаните сили и средства се осигуряват от техните ръководители. Информацията до тях се подава от оперативния дежурен в РСПБЗН. Те са основен координиращ орган на Единната спасителна система, който приема информацията за бедствието и за силите и средствата, които трябва да бъдат включени. Координацията се осъществява на основата на стандартни процедури, разработени от МВР и съгласувани с останалите части на ЕСС.

**Формат на „План за действие“** е посочен в ***Приложение № 29*** **към РАЗДЕЛ VIII -ПРИЛОЖЕНИЯ на Основния план.**

**8. Събиране и обмен на информация за засегнатите райони.**

Дежурният в РСПБЗН, оперативният дежурен на РУ на МВР, дежурните по общински съвет за сигурност приемат и оценяват информацията за района на снегонавяването.

На всеки **30 минути** или 1 час я обобщават и предават на аварийната група в зависимост от района. В процеса на ликвидиране на последствията времето за предаване на информацията може да се увеличава.

Единната спасителна система включва в себе си службите и структурите на министерствата и ведомствата, общините, търговските дружества и едноличните търговци, които в условията на бедствие са обединени с една цел: да окажат съдействие на субектите от националното стопанство и населението да се предпазят от бедствието или да намалят до минимум резултатите от въздействието му върху тях. С последващото ликвидиране на последствията следва да се създадат условия за нормално функциониране на социално-икономическите системи.

Тези структури запазват институционалната или организационната си принадлежност и определените им функции или предмет на дейност при подготовката за реагиране при бедствия, при възникване на бедствия и при необходимост за провеждане едновременно на спасителни и неотложни аварийно - възстановителни работи.

Спасителните и неотложни аварийно-спасителни работи се извършват поетапно от силите на Единната спасителна система. Пълнотата на обема на мероприятия се координира от Щаба за изпълнението на плана за защитата. Взаимодействието с Областния щаб се организира от Общинския щаб по време, място и изпълнявани задачи, като се осъществява непрекъснато управление на привлечените сили и средства.

Взаимодействието означава непрекъснато да се обменя информация за:

* мащабите на бедствието;
* хода на спасителните работи;
* привлечените сили и средства;
* материалното осигуряване на изпълнението на мероприятията по НАВР;
* понесените загуби;
* допълнително възникналите заплахи за населението и националното стопанство.

Управлението на НАВР се осъществява от ръководител на операцията и от Общинския щаб, като се запазва йерархичността на поставянето на задачите и докладване за техния ход.

**9. Организация на комуникациите в общината.**

Наличните средства и възможности за комуникация в общината и бластта са директните телефонни връзки, мобилните телефонни връзки, радио връзки и интернет.

Предприятията, осъществяващи електронни съобщения, са длъжни да съдействат на МВР за осъществяване на комуникациите при бедствия и на Националната система за спешни повиквания с единен европейски номер 112 (чл. 30 от ЗЗБ).

Средствата за комуникация на отговорните органи, изпълняващи дейностите, заложени в Плана за защита при снегонавявания и обледяване са дадени в ***Приложение № 12*** **към РАЗДЕЛ VIII - ПРИЛОЖЕНИЯ на Основния план.**

**10. Ресурсно (финансово и материално) осигуряване на изпълнението на плана.**

Ресурсното осигуряване на отговорните органи, изпълняващи дейностите, заложени в Плана за защита при снегонавявания и обледяване са дадени като отделни списъци в ***Приложение № 38*****към РАЗДЕЛ VIII от ПРИЛОЖЕНИЯ на Основния план**.

**11. Отговорни органи и връзки.**

Планът за защита при бедствие „Снегонавяване и обледяване“ е разработен от Работна група определена със заповед № РД-01-04-61/31.01.2017 г., на Кмета на Община Рила.

Заповедта е издадена на основание чл. 44, ал. 2 от ЗМСМА, във връзка с чл. 65, ал. 1, т. 10, чл. 65б, т. 2 и чл. 9, ал.10 от Закона за защита при бедствия, и в изпълнение на „Указания за разработването и готовността за изпълнението на Планове за защита при бедствия“ дадени от Съвета за намаляване на риска от бедствия към Министерския съвет.

Настоящият план е част от Общинския план за защита при бедствия (ОбщПЗБ).

**12. Приложения.**

* Оценка на риска за критични участъци на територията на община Рила – Приложение № 1.

**ПРЕДЛАГА: ……………….………………**

**РЪКОВОДИТЕЛ НА РАБОТНА ГРУПА**

**НАЗНАЧЕНА СЪС ЗАПОВЕД № РД-01-04-61/31.01.2017 г.**

**НА КМЕТА НА ОБЩИНА РИЛА**

***(Милка Папукчийска – Технически сътрудник „Канцелария“)***